《丁巳游大雄寺有陈朝桧》
宋代·葛胜仲

古殿藻井高，榱桷穷壮丽。黄金四佛榜，煌煌曼卿字。

廷中桧异状，封植天嘉岁。直干龟鹤年，樛枝龙蛇势。

阴森历九朝，知阅几兴废。石根青铜柯，孤高方得地。

应笑凡草木，俛仰见癯瘁。缅怀陈季年，三阁事瑰异。

后庭唱未阕，已作堕井计。独此岁寒姿，与佛常阅世。

寄谢青牛宫，勿轻大雄寺。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。